
ДОКЛАДНА ЗАПИСКА

                  Относно: Необходимост от почистване на речното корито на река Върбица, преминаваща през град Златоград.

              УВАЖАЕМИ ГОСПОДИН ЯНЧЕВ,
             УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


           В последните месеци се наблюдава значително натрупване на наноси, отпадъци и растителност в речното корито на река Върбица. 
           Това създава предпоставки за: 
· Затруднен отток на водата при интензивни валежи;
· Риск от наводнения в прилежащите зони;
· Неприятна миризма и влошаване на екологичното състояние на района;
· Нарушен естетичен вид на градската среда.

 С оглед изложеното, предлагаме:
1. Общинска администрация – Златоград да извърши проверка на състоянието на речното корито по протежението на реката в рамките на града.
2. При установена необходимост да бъде организирано спешно почистване на речното корито, включително отстраняване на наноси, растителност и отпадъци.
3. Да се предвиди периодично поддържане и контрол с цел предотвратяване на повторно замърсяване.
4. Да се потърси съдействие от Басейнова дирекция и други компетентни институции.
       Настоящата докладна записка има за цел да насочи вниманието към обществен и много значим проблем, произтичащ от непочистеното корито, и да се предприемат мерки за неговото решаване.
Предлагаме Общински съвет – Златоград да приеме следният проект на


РЕШЕНИЕ:
     На основание чл.21, ал.1, т.12 и т. 23 от ЗМСМА, чл.140 от Закона за водите, чл.10 и чл.15 от Закона за опазване на околната среда, възникнала необходимост от почистване на речното корито, предвид предстоящият зимен сезон и голямата обществена необходимост за опазване живота на жителите на община Златоград, чрез предприемане на спешни действия за осигуряване проходимостта на река Върбица,
Общински съвет Златоград

РЕШИ:

1. Възлага на Кмета на Община Златоград да организира и извърши почистване на речното корито на река Върбица.
2. При невъзможност за реализация на дейностите по т.1, кметът на Община Златоград трябва да потърси финансово обезпечаване на обективно съществуващата необходимост от Междуведомствената комисия за възстановяване и подпомагане към Министерски съвет, ПУДОС или чрез други програми, свързани с управление на водите и предотвратяване на наводненията.
3. В условията на обвързана компетентност и при нужда следва да се потърси съдействие от Басейнова дирекция и/или други компетентни органи.
4. В едномесечен срок от приемане на настоящото решение, кметът на община Златоград трябва да представи пред Общински съвет отчет касаещ предприетите фактически действия по смисъла на т.1 и т.2..

